เอกชนรวมกลุ่มปิโตรเคมี สนองรัฐ เร่ง ขยายการลงทุน 2-5 หมื่นล้าน 
คลัสเตอร์ปิโตรเคมี สนองรัฐ เร่งขยายการลงทุนไม่ต่ำกว่า 20,000-50,000 ล้าน ใน 3-5 ปี หวังเพิ่ม GDP ในประเทศ ด้าน พรีแพคประเทศไทย เน้น ผลิตเพื่อส่งออก พัฒนาคุณภาพสินค้า ,เมื่อวันที่ 28 ก.ย. 58 นายบวร วงศ์สินอุดม รองประธานสภาอุตสาหกรรมแห่งประเทศไทย (ส.อ.ท) ในฐานะประธานคลัสเตอร์ปิโตรเคมี ส.อ.ท กล่าวว่า คลัสเตอร์ปิโตรเคมี คือ การรวมกลุ่มธุรกิจหลัก 4 กลุ่ม ได้แก่ โรงกลั่นน้ำมัน ปิโตรเคมี พลาสติก และเคมี ซึ่งถือเป็นการสนองนโยบายรัฐบาล เพื่อสร้างงาน สร้างรายได้ เพิ่มผลิตภัณฑ์มวลรวมภายในประเทศ (GDP) ซึ่งในอนาคต 3-5 ปี คาดว่า จะขยายการลงทุนเพิ่มขึ้นไม่ต่ำกว่า 20,000-50,000 ล้านบาท จากเดิมที่ลงทุนไปแล้วประมาณ 900,000 ล้านบาท จะก่อให้เกิดการจ้างงานเพิ่มขึ้น มีเงินหมุนเวียนในประเทศ ขับเคลื่อนเศรษฐกิจได้,นายบวร กล่าวต่อว่า ผู้ประกอบการในคลัสเตอร์ปิโตรเคมี มีเป้าหมายที่จะผลักดันอุตสาหกรรมปิโตรเคมีของไทยก้าวสู่การเป็นผู้นำใน AEC ที่มีความมั่นคงด้านการผลิต และการพัฒนา เพิ่มขีดความสามารถควบคู่กับการดูแลสังคม และสิ่งแวดล้อมอีกด้วย ,ต้องขอบคุณรัฐบาล ที่เล็งเห็นประโยชน์ของอุตสาหกรรมปิโตรเคมี ที่มีการส่งเสริมให้มีซูเปอร์คลัสเตอร์ โดยใช้ปิโตรเคมีเป็นหนึ่งในคลัสเตอร์ ซึ่งทางเราเองอยากเห็น SME มีบทบาทมากยิ่งขึ้น ถ้ายังไม่มี S ก็ต้องเริ่มต้น ทำให้เกิดโรงงานขนาดเล็ก ส่วนใครที่มี S อยู่แล้ว ก็ผลักดันให้เป็น M ที่เป็น M อยู่แล้ว ก็อยากผลักดันให้เป็น L เพราะฉะนั้นทำอย่างไรให้โรงงานเติบโตขึ้นไป ซึ่งนั่นก็คือ ต้องมีต้นน้ำขึ้นมาก่อน คือ การเพิ่มมูลค่าการผลิตที่มีอยู่แล้ว และพัฒนาต่อไป ,ขณะที่ ในวันนี้ คลัสเตอร์ปิโตรเคมี ได้พาสื่อมวลชนเข้าเยี่ยมชมโรงงานของ บริษัท พรีแพค ประเทศไทย จำกัด ถือเป็นหนึ่งในบริษัทผู้นำด้านคุณภาพการผลิตและจำหน่ายบรรจุภัณฑ์ชนิดอ่อน สำหรับเครื่องอุปโภคบริโภคต่างๆ ในเอเชีย ที่ดำเนินธุรกิจตามมาตรฐานที่ได้รับการยอมรับในระดับสากล สามารถดำเนินธุรกิจโดยมีโรงงานตั้งอยู่ท่ามกลางชุมชนใน อ.อัมพวา จ.สมุทรสงคราม ซึ่งเป็นโรงงานที่อยู่ร่วมกับคนในชุมชนได้อย่างมีความสุข สามารถสนับสนุนคนในท้องถิ่นให้มีรายได้ มีอาชีพที่มั่นคง,ด้าน นายภราดร จุลชาต กรรมการผู้จัดการ บริษัท พรีแพค ประเทศไทย จำกัด กล่าวถึงภาวะเศรษฐกิจไทยในปัจจุบัน ว่า แม้ว่าเศรษฐกิจไทยในช่วง 3-4 ปีที่ผ่านมา จะได้รับผลกระทบบ้าง แต่บริษัทมีการเตรียมตัว โดยการหาลูกค้าจากต่างประเทศเพิ่ม และค่อนข้างโชคดีตรงที่มีธุรกิจขนาดใหญ่มารองรับให้เราผลิต และสินค้ามีการส่งออก ถือเป็นส่วนเสริมให้เราลงทุนในโรงงานใหม่ได้อย่างมั่นใจมากขึ้น ไม่ว่าเศรษฐกิจจะแย่ลงบ้าง แต่ไม่มีนโยบายให้พนักงานออกเลย พนักงานอยู่กันครบถ้วน 700 กว่าชีวิต จากนี้ไปจนถึงอนาคต เรามั่นใจว่าอนาคตค่อนข้างสดใส ไม่น่ามีผลกระทบอะไรอีก ,หน้าที่หลัก คือ การผลิตเพื่อส่งออก ไม่แย่งลูกค้าใครในประเทศไทย รวมทั้งต้องพัฒนาสินค้าให้มีคุณภาพสูงขึ้น มองเรื่องการทดแทนการนำเข้า ซึ่งส่วนนี้มั่นใจว่า เราจะเติบโตไปได้อย่างมั่นคง นายภราดร กล่าว.
คลัสเตอร์ปิโตรเคมี สนองรัฐ เร่งขยายการลงทุนไม่ต่ำกว่า 20,000-50,000 ล้าน ใน 3-5 ปี หวังเพิ่ม GDP ในประเทศ ด้าน พรีแพคประเทศไทย เน้น ผลิตเพื่อส่งออก พัฒนาคุณภาพสินค้า 
คลัสเตอร์ปิโตรเคมี,ปิโตรเคมี,คลัสเตอร์,ส.อ.ท,AEC,SME,บวร วงศ์สินอุดม,ภราดร จุลชาต,พรีแพคประเทศไทย,โรงงานพรีแพค,ผลิต,บรรจุภัณฑ์ชนิดอ่อน,ผู้ประกอบการ,โรงงาน,สมุทรสงคราม,ข่าว,ข่าวเศรษฐกิจ,ไทยรัฐออนไลน์